Միասնական աշխատանքի օրերուն ի յայտ եկաւ նաեւ թէ եպիսկոպոսները իրենց սրտերուն մէջ կը կռեն Եւրոպայի մէջ ապրող Արեւելեան եկեղեցիներու բազմաթիւ հաւատացեալներու տառապանքը, ներառեալ Ուկրանիոյ պատերազմի ողբերգութիւնը։ Այս առթիւ շեշտուեցաւ նաեւ Արեւելեան եկեղեցիներու հովուական ներուժը, որ պէտք է բաժնեկցիլ համայն եկեղեցւոյ հետ, նշուած է վերոնշեալ հաղորդագրութեան մէջ ուր ապա ընդգծուած է. «Եւրոպայի Կաթողիկէ Արեւելեան եկեղեցիները փակ եկեղեցիներ չեն, ալ բաց են բոլոր հարցերուն, հալածուած քրիստոնեաներու տառապանքին, յատկապէս Միջին Արեւելքի եղբայրակից քրիստոնեաներուն, որոնք իրենց հաւատքը կ՛ապրին զայն վկայելով նոյնիսկ մեր օրերու նահատակներու արիւնով։ Ասոր համար եպիսկոպոսները կը միանան յառաջիկայ 7 յուլիսին Պարի քաղաքին մէջ կայանալիք աղօթքին, ձեռնարկուած Ֆրանչիսկոս Պապին կողմէ, Միջին Արեւելքի Կաթողիկէ եւ Օրթոտոքս պատրիարքներու հետ միասին, վկայելու համար խաղաղութեան իղձը համայն ու սիրելի Միջին Արեւելքին համար»։